CELEX: 32022R0502
Language: bg
Date: 2022-03-29 00:00:00
Title: Регламент за изпълнение (ЕС) 2022/502 на Комисията от 29 март 2022 година за изменение на Регламент за изпълнение (ЕС) № 1321/2013 по отношение на името на притежателя на разрешението за първичния продукт за пушилни ароматизанти „Scansmoke PB 1110“ (текст от значение за ЕИП)

30.3.2022   
               
               
                  BG
               
               
                  Официален вестник на Европейския съюз
               
               
                  L 102/6
               
            
         РЕГЛАМЕНТ ЗА ИЗПЪЛНЕНИЕ (ЕС) 2022/502 НА КОМИСИЯТА
         от 29 март 2022 година
         за изменение на Регламент за изпълнение (ЕС) № 1321/2013 по отношение на името на притежателя на разрешението за първичния продукт за пушилни ароматизанти „Scansmoke PB 1110“
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 2065/2003 на Европейския парламент и на Съвета от 10 ноември 2003 г. относно пушилните ароматизанти, използвани или предназначени за влагане в или върху храни (1), и по-специално член 11 от него,
         като има предвид, че:
         
                     (1)
                  
                  
                     На 1 октомври 2021 г. Azelis Denmark A/S („заявителят“) подаде заявление в съответствие с член 11, параграф 1 от Регламент (ЕО) № 2065/2003 с искане за промяна на името на притежателя на разрешението за първичния продукт за пушилни ароматизанти „Scansmoke PB 1110“, посочен в Регламент за изпълнение (ЕС) № 1321/2013 на Комисията (2).
                  
               
                     (2)
                  
                  
                     В заявлението си заявителят посочва, че разрешението за първичния продукт за пушилни ароматизанти „Scansmoke PB 1110“ трябва да бъде прехвърлено на proFagus GmbH. В подкрепа на искането си заявителят представи сключеното между него и proFagus GmbH споразумение за прехвърляне по отношение на първичния продукт за пушилни ароматизанти „Scansmoke PB 1110“.
                  
               
                     (3)
                  
                  
                     Предложената промяна на притежателя на разрешението е от чисто административно естество, поради което не се налага нова оценка на съответните продукти.
                  
               
                     (4)
                  
                  
                     Поради това Регламент за изпълнение (ЕС) № 1321/2013 следва да бъде съответно изменен.
                  
               
                     (5)
                  
                  
                     За да се осигури плавен преход, е целесъобразно да се предвиди възможността първичният продукт за пушилни ароматизанти „Scansmoke PB 1110“, както и пушилните ароматизанти, получени от него, и съдържащите ги храни, които отговарят на правилата, приложими преди датата на влизане в сила на настоящия регламент, да продължат да се пускат на пазара и да се използват до изчерпване на складовите наличности.
                  
               
                     (6)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Изменение на Регламент за изпълнение (ЕС) № 1321/2013
            В таблицата в приложението към Регламент за изпълнение (ЕС) № 1321/2013 вписването за първичния продукт за пушилни ароматизанти „Scansmoke PB 1110“ се изменя, както следва:
            
                        1)
                     
                     
                        в третия ред „Име на притежателя на разрешението“ думите „Azelis Denmark A/S“ се заменят с думите „proFagus GmbH“;
                     
                  
                        2)
                     
                     
                        в четвъртия ред „Адрес на притежателя на разрешението“ думите „Lundtoftegaardsvej 95, 2800 Lyngby, DENMARK“ се заменят с думите „Uslarer Str. 30, 37194 Bodenfelde, GERMANY“.
                     
                  
         
            Член 2
            Преходни мерки
            Първичният продукт за пушилни ароматизанти „Scansmoke PB 1110“, посочен в приложението към Регламент за изпълнение (ЕС) № 1321/2013, както и пушилните ароматизанти, получени от него, и храните, съдържащи първичния продукт за пушилни ароматизанти или пушилните ароматизанти, получени от него, които са произведени и етикетирани преди 19 април 2022 г. в съответствие с правилата, приложими преди 19 април 2022 г., могат да продължат да се пускат на пазара и да се използват до изчерпване на складовите наличности.
         
         
            Член 3
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 март 2022 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 26.11.2003 г., стр. 1.
         
            (2)  Регламент за изпълнение (ЕС) № 1321/2013 на Комисията от 10 декември 2013 г. за съставяне на списък на Съюза на първичните продукти за пушилни ароматизанти, разрешени за използване като такива във или върху храни и/или за производство на производни пушилни ароматизанти (ОВ L 333, 12.12.2013 г., стр. 54).